«Ես ավելի քան համոզված եմ, որ ժամանակակից աշխարհում այլևս չկան բացառապես ոչ թվային ԶԼՄ-ներ: Տարեցտարի ավելի բարդ է դառնում առանձնացնել որևէ ոլորտ, որը միայն ոչ թվային կլինի»,- նշեց Անանյանը: Նա ընդգծեց, որ իր խոսքերն ամենևին չեն ենթադրում, որ տպագիր մամուլը պետք է դադարեցնի գոյությունը: «Տպագիր խոսքը նոր հնարավորություն է ստանում, քանի որ թուղթը դառնում է թվային տեղեկատվության կրող և անգամ պարզագույն QR կոդի միջոցով թույլ է տալիս ներխուժել թվային աշխարհ՝ հարստացնելով տպագիր հրապարակումներն այնպիսի տեղեկատվությամբ, որը տասնյակ տարիներ առաջ անհնար կլիներ պատկերացնել»,- ասաց «Արմենպրես»-ի տնօրենը՝ ընդգծելով, որ այսօր զանգվածային լրատվամիջոցների օգտագործման ձևը տարբերվում է տարիներ առաջվանից: